# Blue Giant

Blue Giant és una sèrie de manga de temàtica jazz japonesa escrita i il·lustrada per Shinichi Ishizuka. Va ser serialitzada al Big Comic de Shogakukan de maig de 2013 fins a agost de 2016, els capítols de la qual van ser recopilats en deu volums tankōbon. La sèrie ha rebut tres seqüeles.
El febrer de 2023 es va estrenar al Japó una adaptació cinematogràfica d'anime produïda per l'estudi NUT. El 8 de març de 2024 es va estrenar en versió doblada al català.

## Argument

Des que un amic el va portar a una actuació de jazz en viu que el va emocionar a un nivell profund, l'estudiant de batxillerat Dai Miyamoto ha practicat amb el saxofon dia i nit. Tot i que no és capaç de llegir partitures, toca amb tota la seva passió. Després de graduar-se, el jazz el porta a traslladar-se a Tòquio, on coneix un talentós pianista anomenat Yukinori Sawabe. Al començament en Yukinori no el pren seriosament, però després de sentir-lo tocar canvia d'idea i junts decideixen formar un grup de música. Aviat se'ls uneix el bateria novell Shunji Tamada i tots tres formen JASS. L'objectiu del trio és tocar al club de jazz més important del Japó, So Blue, i canviar l'escena japonesa del jazz. Però just quan comença a aparèixer la possibilitat de tocar en viu a So Blue, passa una cosa completament inesperada.

## Contingut de l'obra
### Manga

Blue Giant és un manga escrit i il·lustrat per Shinichi Ishizuka. Es va començar a publicar el 10 de maig de 2013 a la revista Big Comic de Shogakukan i va finalitzar-se el 25 d'agost de 2016. L'editorial va recopilar-ne els capítols en 10 volums tankōbon, publicats entre el 29 de novembre de 2013 i el 10 de març de 2017.
Una segona sèrie, anomenada Blue Giant Supreme, es va serialitzar a la Big Comic del 10 de setembre de 2016 fins al 25 d'abril de 2020, els capítols de la qual van ser recopilats en onze tankōbon, publicats entre el 10 de març de 2017 i el 30 d'octubre de 2020.
Una tercera sèrie, anomenada Blue Giant Explorer, es va serialitzar a la Big Comic del 25 de maig del 2020 al 10 de maig del 2023. El primer volum recopilatori es va publicar el 30 d'octubre de 2020, i a 29 de febrer de 2024 se n'han publicat nou.
Una quarta sèrie, situada a la ciutat de Nova York i anomenada Blue Giant Momentum, es va començar a publicar a la Big Comic el 25 de juliol de 2023.

### Pel·lícula

El 21 d'octubre de 2021 es va anunciar una adaptació cinematogràfica animada de l'obra produïda per NUT. És dirigida per Yuzuru Tachikawa, basada en un guió de Number 8, amb disseny de personatges de Yūichi Takahashi (que també va exercir de director d'animació) i música i banda sonora originals de Hiromi Uehara. Originalment, s'havia d'estrenar el 2022, però finalment va ser el 17 de febrer de 2023.

## Rebuda

A l'agost de 2020, el manga tenia més de 5,8 milions de còpies en circulació.
Blue Giant va ser nominat a la vuitena i novena edició de Manga Taishō, el 2015 i 2016 respectivament. La sèrie va quedar quinzena a la llista de mangues més llegits pels homes el 2016 a Kono Manga ga Sugoi!. El 2017, Blue Giant va guanyar el 62è Premi de manga Shogakukan en la categoria general i el premi del 20è Japan Media Arts Festival. El 2018 el manga va ser nominat a la 22a edició del Premi Cultural Osamu Tezuka.
Blue Giant va ser nominat a "Millor còmic" a la 46a edició del Festival del Còmic d'Angulema, el 2019. El 2014, a la 51a edició també va ser nominat a la mateixa categoria.

## Referències

* ↑ «Universal estrena als cinemes 'Kung Fu Panda 4' en català». Gencat, 07-03-2024. [Consulta: 17 març 2024].
* ↑ Palacios, Sergi. «Blue Giant: el film que et farà entendre de què va el jazz». 3Dnassos, 15-03-2024. [Consulta: 17 març 2024].
* ↑ «BLUE GIANT» (en castellà). Selecta Visión. [Consulta: 17 març 2024].
* ↑ Nelkin, Sarah. «Gaku's Ishizuka Starts Blue Giant Manga About Jazz». Anime News Network, 29-04-2013. Arxivat de l'original el September 10, 2020. [Consulta: 24 setembre 2020].
* ↑ «ja:「岳」の石塚真一がビッコミ新連載、青春ジャズストーリー» (en japonès). Comic Natalie. Natasha, Inc., 10-05-2013. Arxivat de l'original el June 13, 2021. [Consulta: 24 setembre 2020].
* ↑ Pineda, Rafael Antonio. «Blue Giant Jazz Manga Ends, But Sequel Series Begins in September». Anime News Network, 24-08-2016. Arxivat de l'original el November 8, 2020. [Consulta: 24 setembre 2020].
* ↑ «青春ジャズ物語「BLUE GIANT」最終回！次号から新タイトルで海外編へ突入» (en japonès). Comic Natalie. Natasha, Inc., 25-08-2016. Arxivat de l'original el January 16, 2021. [Consulta: 24 setembre 2020].
* ↑ «ＢＬＵＥ ＧＩＡＮＴ １» (en japonès). 小学館コミック. [Consulta: 17 març 2024].
* ↑ «ＢＬＵＥ ＧＩＡＮＴ １０» (en japonès). 小学館コミック. [Consulta: 17 març 2024].
* ↑ «新たな地で幕開け！「BLUE GIANT」新タイトルで連載開始、ミニ原画展も» (en japonès). Natasha Inc, 10-09-2016. [Consulta: 17 març 2024].
* ↑ Hodgkins, Crystalyn. «Shinichi Ishizuka's Blue Giant Supreme Manga Ends». Anime News Network, 25-04-2020. Arxivat de l'original el October 14, 2020. [Consulta: 24 setembre 2020].
* ↑ «「BLUE GIANT SUPREME」ヨーロッパ編が完結、カルテットで最後のライブ» (en japonès). Comic Natalie. Natasha, Inc., 25-04-2020. Arxivat de l'original el September 27, 2020. [Consulta: 24 setembre 2020].
* ↑ «ＢＬＵＥ ＧＩＡＮＴ ＳＵＰＲＥＭＥ １» (en japonès). 小学館コミック. [Consulta: 17 març 2024].
* ↑ «ＢＬＵＥ ＧＩＡＮＴ ＳＵＰＲＥＭＥ １１» (en japonès). 小学館コミック. [Consulta: 17 març 2024].
* ↑ Hodgkins, Crystalyn. «Shinichi Ishizuka Launches Blue Giant Explorer Manga» (en anglès). Anime News Network, 17-03-2024. [Consulta: 17 març 2024].
* ↑ «宮本大、次なる地はアメリカ！「BLUE GIANT」新シリーズがビッグコミックで開幕» (en japonès). Natasha Inc., 25-05-2020. [Consulta: 17 març 2024].
* ↑ «ＢＬＵＥ ＧＩＡＮＴ ＥＸＰＬＯＲＥＲ １» (en japonès). 小学館コミック. [Consulta: 17 març 2024].
* ↑ «ＢＬＵＥ ＧＩＡＮＴ ＥＸＰＬＯＲＥＲ ９» (en japonès). 小学館コミック. [Consulta: 17 març 2024].
* ↑ Cayanan, Joanna. «Blue Giant Manga Starts 'New York Arc' in July» (en anglès). Anime News Network, 17-03-2024. [Consulta: 17 març 2024].
* ↑ «「BLUE GIANT」ジャズの聖地・ニューヨーク編、ビッグコミックで開幕» (en japonès). Natasha Inc., 25-07-2023. [Consulta: 17 març 2024].
* ↑ Pineda, Rafael Antonio. «Blue Giant Anime Film's Trailer Reveals Cast» (en anglès). Anime News Network, 17-03-2024. [Consulta: 17 març 2024].
* ↑ «ジャズを扱うマンガ「BLUE GIANT」アニメ映画化、2022年公開» (en japonès). Natasha Inc., 21-10-2021. [Consulta: 17 març 2024].
* ↑ Pineda, Rafael Antonio. «Blue Giant Manga About Aspiring Jazz Musician Gets Anime Film» (en anglès). Anime News Network, 17-03-2024. [Consulta: 17 març 2024].
* ↑ Hodgkins, Crystalyn. «Blue Giant Anime Film Reveals Main Staff, February 2023 Opening» (en anglès). Anime News Network, 17-03-2024. [Consulta: 17 març 2024].
* ↑ «『BLUE GIANT LIVE SELECTION』発売！ 全世界25000部限定!! 予約殺到の永久保存版！» (en japonès), 28-08-2020. [Consulta: 17 març 2024].
* ↑ Loo, Egan. «8th Manga Taisho Awards Nominates 14 Titles» (en anglès). Anime News Network, 17-03-2024. [Consulta: 17 març 2024].
* ↑ Hodgkins, Crystalyn. «9th Manga Taisho Awards Nominate 11 Titles» (en anglès). Anime News Network, 17-03-2024. [Consulta: 17 març 2024].
* ↑ «Kono Manga ga Sugoi! Reveals 2016's Series Ranking for Male Readers» (en anglès), 17-03-2024. [Consulta: 17 març 2024].
* ↑ «Mob Psycho 100, More Win 62nd Shogakukan Manga Awards» (en anglès), 17-03-2024. [Consulta: 17 març 2024].
* ↑ «石塚真一「BLUE GIANT」が第20回メディア芸術祭マンガ部門の大賞に» (en japonès). Natasha Inc., 16-03-2017. [Consulta: 17 març 2024].
* ↑ «Blue Giant, 'your name.,' Shin Godzilla Win Media Arts Awards» (en anglès), 17-03-2024. [Consulta: 17 març 2024].
* ↑ «22nd Tezuka Osamu Cultural Prize Nominees Announced» (en anglès), 17-03-2024. [Consulta: 17 març 2024].
* ↑ «7 Manga Nominated for Angoulême's Top Prize» (en anglès), 17-03-2024. [Consulta: 17 març 2024].
* ↑ «Blue Giant Explorer, Chainsaw Man, The Fable, More Manga Nominated for Angoulême» (en anglès), 17-03-2024. [Consulta: 17 març 2024].

## Enllaços externs

* Tràiler en català